 Ihe ị kwesịrị ịma maka Johnson Aguiyi-Ironsi A mụrụ ya nụbọchị atọ nke ọnwa Maachị afọ 1924 Ọ bụ onye Ụmụana Ndume Ibeku dị nỤmụahịa, dị nAbịa steeti Oge a mụrụ ya, naanị Thomas Umunnakwe ka ọ na-aza, mana ọ malitere ịzakwa Johnson mgbe ọ gara biri na nke nwanne ya nwaanyị nke di ya na-aza Johnson Ọ gara akwụkwọ nỤmụahịa, na Kano ma mechakwaa gaa na Camberley, dị nỊngland O sonyere ndịagha Naịjirịa ka ọ dị afọ 18 Ka ọ banyechara, o si nọkwa private rigogide ruo mgbe ọ bụzị ọchịagha nke bụ Major-General na Bekee, nafọ 1965 Nihi ọrụ o so ụfọdụ ndịagha ọzọ a họpụtara iso chekwaa Ezenwaannyị Elizabeth nke abụọ nke Briten rụọ mgbe ọ bịara Naịjirịa nafọ 1956, e mechara mee ya Member of the Royal Victorian Order MVO Ọ lụrụ nwunye ya bụ Victoria nafọ 1953 Nụbọchị 17 nke ọnwa Jenụwarị 1966 ka ọ malitere ọchịchị mgbe Emmanuel Arinze Ifeajuna na Chukwuma Kaduna Nzeogwu napụrụ ndị ọchịchị nkịtị ahụ ọchịchị nike O bụ ya wepụtara iwu kpokọtara Naịjiria ọnụ ka ọ banyere ọchịchị, mgbe o wepụrụ ndị bụbu ndị isi mpaghara anọ gụnyere Ugwu, Ndịda, Owuwa na ndị Etiti Ọ nwụrụ nụbọchị 29 nke ọnwa Julaị afọ 1966, ka ndịagha gburu ya iji napụ ya ọchịchị nike ka ọ chịchara naanị ọnwa isii. 